**Meningokokų vakcina** – tai bet kuris skiepas, skirtas išvengti *Neisseria meningitidis* bakterijų (dar vadinamų meningokokais) sukeliamos infekcijos. Skirtingų rūšių vakcinos veiksmingos nuo tam tikrų arba visų toliau išvardytų meningokokų padermių: A, C, W135 ir Y. Vakcinos veiksmingos 85–100 % paskiepytųjų ir veikia ne trumpiau nei dvejus metus. Rezultatas – meningito ir sepsio atvejų sumažėjimas populiacijose, kuriose vakcina plačiai naudojama. Vakcina leidžiama į raumenis arba po oda.

Rekomendacijos
--------------

Pasaulio sveikatos organizacija rekomenduoja įtraukti šią vakciną į profilaktinių skiepų kalendorių šalyse, kuriose liga pasitaiko dažnai arba vidutiniškai dažnai, arba kuriose dažni ligos protrūkiai. Šalyse, kuriose ligos rizika maža, rekomenduojama skiepyti didelės rizikos grupių asmenis. Afrikos meningito ruože vykdomas pilnutinis visų gyventojų nuo vienų iki trisdešimties metų amžiaus skiepijimas konjuguotąja meningokokų A vakcina. Kanadoje ir JAV paauglius ir kitus priklausančiuosius didelės rizikos grupei rekomenduojama profilaktiškai skiepyti vakcina nuo visų keturių padermių meningokokų. Ši vakcina taip pat rekomenduojama keliaujantiesiems į Meką arba Hadžą.

Saugumas ir tiekimo forma
-------------------------

Vakcina gana saugi. Kai kuriems paskiepytiesiems gali skaudėti injekcijos vietą arba ji parausti. Atrodo, kad vakciną saugu naudoti nėštumo metu. Sunkių alerginių reakcijų pasireiškia mažiau nei vienu atveju iš milijono dozių.

Istorija ir kultūra
-------------------

Pirmoji meningokokų vakcina į rinką pateikta apie 1970 m. Ši vakcina įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. 2014 m. duomenimis vienos dozės didmeninė kaina buvo 3,23–10,77 JAV dolerių. Jungtinėse Amerikos Valstijose vienas skiepijimo šia vakcina kursas kainuoja 100–200 JAV dolerių.

Nuorodos
--------

1. 1 2 3 4 5 6 7 8 9  „Meningococcal vaccines: WHO position paper" (PDF). *Weekly epidemiological record*. **47** (86): 521-540. Nov 2011. PMID 22128384.
2. ↑  Patel, M; Lee, CK (25 January 2005). „Polysaccharide vaccines for preventing serogroup A meningococcal meningitis". *The Cochrane database of systematic reviews* (1): CD001093. PMID 15674874.
3. ↑  Conterno, LO; Silva Filho, CR; Rüggeberg, JU; Heath, PT (19 July 2006). „Conjugate vaccines for preventing meningococcal C meningitis and septicaemia". *The Cochrane database of systematic reviews* (3): CD001834. PMID 16855979.
4. 1 2 3  „Meningococcal A conjugate vaccine: updated guidance, February 2015" (PDF). *Weekly epidemiological record*. **8** (90): 57-68. 20 Feb 2015. PMID 25702330.
5. ↑  Barrett, Alan D.T. (2015). *Vaccinology : an essential guide*. p. 168. ISBN 9780470656167.
6. ↑  „WHO Model List of EssentialMedicines" (PDF). *World Health Organization*. 2013 m. spalio mėn. Nuoroda tikrinta 22 April 2014. `{{cite web}}`: Patikrinkite date reikšmes: `|date=` (pagalba)
7. ↑  „Vaccine, Meningococcal". *International Drug Price Indicator Guide*. Suarchyvuotas originalas 2017-05-10. Nuoroda tikrinta 6 December 2015. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
8. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 315. ISBN 9781284057560.